Publication: Magyar Közlöny
Issue: MK-2005-154 (Year: 2005, Number: 154)
Era: 2004-2010
Section: 9. számú melléklet az 56/2005. (XI. 29.) EüM–KvVM–BM együttes rendelethez
Paragraph Index: 310

2. ábrán bemutatott adszorpciós oszloppal kell lezárni (lásd a 3. mellékletet). 1.9.3. Mintavétel és mérés Megfelelõ idõközönként párhuzamos inkubációs lombikokat kell eltávolítani, és a talajmintákat megfelelõ, különbözõ polaritású oldószerekkel kell extrahálni, majd meg kell határozni bennük a vizsgálandó anyagot és/vagy az átalakulási termékeket. Egy jól megtervezett vizsgálatban elegendõ számú lombikot használunk ahhoz, hogy minden egyes mintavételi idõpontban két lombikból tudjunk mérést végezni. Az egyes talajminták inkubálása során és végén különbözõ idõközönként (az elsõ hónapban 7 naponta, majd utána 17 naponta) el kell távolítani az adszorpciós oldatot vagy szilárd adszorpciós anyagot, és meg kell bennük határozni az illékony termékeket. A közvetlenül az alkalmazás után vett talajmintán (0. napi minta) kívül legalább 5 további mintavételi pontot kell beiktatni. Az idõközöket úgy kell megválasztani, hogy meghatározható legyen a vizsgálandó anyag csökkenésének mintázata és az átalakulási termékek képzõdésének és csökkenésének mintázata (például 0., 1., 3., 7. nap; 2, 3 hét; 1, 2, 3 hónap stb.). 14C-jelölt vizsgálandó anyag alkalmazása esetén a nem extrahálható radioaktivitást égetéssel kell meghatározni, és minden egyes mintavételi intervallumra anyagmérleget kell számítani. Az anaerob és a rizstalajos inkubálás esetén a talajban és a vizes fázisban együttesen kell meghatározni a vizsgálandó anyagot és az átalakítási termékeket, vagy az extrahálás és mérés elõtt szûréssel vagy centrifugálással kell szétválasztani õket. 1.9.4. Opcionális vizsgálatok A hõmérsékletnek és a talajnedvességnek a vizsgálandó anyag és/vagy átalakítási termékei talajbeli átalakulására gyakorolt hatásának becsléséhez hasznos lehet, ha más hõmérsékleteken és talajnedvességek mellett is végzünk aerob, nem steril vizsgálatokat. A nem extrahálható radioaktivitás további jellemzése megkísérelhetõ például szuperkritikus folyadékextrakcióval is.

Source: https://magyarkozlony.hu/hivatalos-lapok/531ab852c9c8e6fbf551815ecfee8739e812b126/dokumentumok/ee337623f7c24e3a6c53e0c5b26de1b66206f086/letoltes